CELEX: 62017CA0264
Language: bg
Date: 2018-11-29 00:00:00
Title: Дело C-264/17: Решение на Съда (четвърти състав) от 29 ноември 2018 г. (преюдициално запитване от Finanzgericht Münster — Германия) — Harry Mensing/Finanzamt Hamm (Преюдициално запитване — Данъчни въпроси — Данък върху добавената стойност (ДДС) — Директива 2006/112/ЕО — Член 314 — Член 316 — Член 322 — Специални режими, приложими по отношение на произведения на изкуството — Режим за облагане на маржа на печалбата — Данъчнозадължени дилъри — Доставка на произведения на изкуството от техните автори или от правоприемниците им — Вътреобщностни сделки — Отказ на националните данъчни органи да признаят на данъчнозадължено лице да се ползва от правото на избор дали да прилага режима за облагане на маржа на печалбата — Условия за прилагане — Право на приспадане на платения по получени доставки данък — Произведения на изкуството, колекционерски предмети и антикварни предмети)

28.1.2019   
            
            
               BG
            
            
               Официален вестник на Европейския съюз
            
            
               C 35/4
            
         
      Решение на Съда (четвърти състав) от 29 ноември 2018 г. (преюдициално запитване от Finanzgericht Münster — Германия) — Harry Mensing/Finanzamt Hamm
      (Дело C-264/17) (1)
      
      ((Преюдициално запитване - Данъчни въпроси - Данък върху добавената стойност (ДДС) - Директива 2006/112/ЕО - Член 314 - Член 316 - Член 322 - Специални режими, приложими по отношение на произведения на изкуството - Режим за облагане на маржа на печалбата - Данъчнозадължени дилъри - Доставка на произведения на изкуството от техните автори или от правоприемниците им - Вътреобщностни сделки - Отказ на националните данъчни органи да признаят на данъчнозадължено лице да се ползва от правото на избор дали да прилага режима за облагане на маржа на печалбата - Условия за прилагане - Право на приспадане на платения по получени доставки данък - Произведения на изкуството, колекционерски предмети и антикварни предмети))
      (2019/C 35/05)
      Език на производството: немски
      
         Запитваща юрисдикция
      
      Finanzgericht Münster
      
         Страни в главното производство
      
      
         Жалбоподател: Harry Mensing
      
         Ответник: Finanzamt Hamm
      
         Диспозитив
      
      
                  1)
               
               
                  Член 316, параграф 1, буква б) от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че данъчнозадължен дилър може да избере да прилага режима за облагане на маржа на печалбата към доставка на произведения на изкуството, които е получил с освободена вътреобщностна доставка от автора или негов правоприемник, въпреки че последните не принадлежат към категориите лица, изброени в член 314 от тази директива.
               
            
                  2)
               
               
                  Данъчнозадължен дилър не може да избере да прилага предвидения в член 316, параграф 1, буква б) от Директива 2006/112 режим за облагане на маржа на печалбата към доставка на произведения на изкуството, които е получил с освободена вътреобщностна доставка, и същевременно да претендира право на приспадане на платения по получени доставки ДДС в случаите, в които това право е изключено по силата на член 322, буква б) от тази директива, ако последната разпоредба не е транспонирана в националното право.
               
            
         (1)  ОВ C 263, 28.8.2017 г.